Brad Delson

Bradford Phillip Delson (* 1. december 1977, Agoura, Kalifornia) je americký gitarista skupiny Linkin Park.

Brad študoval na Agoura High School, kde aj odmaturoval. Prvým nástrojom, ktorý ovládal, bola trúbka. Na škole počúval predovšetkým metal a s ním spojoval aj svoj image - dlhé vlasy, veľmi dlho mu však nevydržali. Jeho najväčšími vzormi boli Metallica a Guns N’ Roses, prvý album bol však od skupiny Duran Duran. Za najväčší životný zážitok považuje chvíľu, keď po prvýkrát počul v rádiu skladbu One Step Closer.

Výrok: „Milujem hudbu, ktorú hráme s priateľmi. Som naozaj hrdý na skladby, ktoré sme spolu vytvorili a na možnosť hrať ich po celom svete. Ďakujem všetkým, ktorí nás podporili a pomohli, aby sa to všetko stalo.“


Kategória:Rockoví gitaristi USA
Kategória:Heavymetaloví gitaristi USA
Kategória:Osobnosti z Kalifornie